ddrg/super_eurlex huggingface dataset:
Oficiālais Vēstnesis L 283 , 09/11/2000 Lpp. 0014 - 0014



Komisijas Regula (EK) Nr. 2461/2000 (2000. gada 8. novembris), ar ko groza Regulu (EK) Nr. 2138/97, ar ko nosaka homogēno olīveļļas ražošanas zonu robežas EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2702/1999 [2], ņemot vērā Padomes 1984. gada 17. jūlija Regulu (EEK) Nr. 2261/84, ar ko nosaka vispārīgus noteikumus par atbalsta piešķiršanu olīveļļas ražošanai un atbalstu olīveļļas ražotāju organizācijām [3], kurā jaunākie grozījumi izdarīti ar Regulu (EK) Nr. 1639/98 [4], un jo īpaši tās 19. pantu, tā kā: (1) Ar Regulas (EEK) Nr. 2261/84 18. pantu paredz to, ka olīvu procentus un eļļas procentus nosaka atbilstīgi homogēnām ražošanas zonām, pamatojoties uz rādītājiem, ko iesniedz ražotājas dalībvalstis. (2) Minētās ražošanas zonas noteiktas pielikumā Komisijas Regulai (EK) Nr. 2138/97 [5], kurā jaunākie grozījumi izdarīti ar Regulu (EK) Nr. 2224/2000 [6]. Administratīvu un strukturālu iemeslu dēļ būtu jāizdara grozījumi Grieķijas homogēnajās ražošanas zonās attiecībā uz 1999./2000. tirdzniecības gadu. (3) Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2138/97 pielikuma C punktu groza šādi: Nomēs (reģionos) "Ηρακλείου": - no 3. zonas svītro komūnas "Κασσάνων", "Νιπηδητού" un "Παναγιάς", - no 4. zonas svītro komūnas "Αφρατίου", "Εμπάρου", "Καραβάδου", "Μάρθας", "Μηλιαράδου" un "Ξενιάκου", - izveido jaunu zonu ar nosaukumu "10. zona", kas ietver komūnas "Αφρατίου", "Εμπάρου", "Καραβάδου", "Κασσάνων", "Μάρθας", "Μηλιαράδου", "Νιπηδητού", "Ξενιάκου" un "Παναγιάς", - komūnu "Προφήτη Ηλία" pārvieto no 9. zonas uz 2. zonu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 8. novembrī Komisijas vārdā — Komisijas loceklis Franz Fischler [1] OV 172, 30.9.1966., 3025./66. lpp. [2] OV L 327, 21.12.1999., 7. lpp. [3] OV L 208, 3.8.1984., 3. lpp. [4] OV L 210, 28.7.1998., 38. lpp. [5] OV L 297, 31.10.1997., 3. lpp. [6] OV L 253, 7.10.2000., 16. lpp. --------------------------------------------------
Oficiālais Vēstnesis L 082 , 22/03/2001 Lpp. 0013 - 0013



Komisijas Regula (EK) Nr. 556/2001 (2001. gada 21. marts), ar ko groza Regulu (EK) Nr. 2316/1999, ar kuru nosaka sīki izstrādātus piemērošanas noteikumus Padomes Regulai (EK) Nr. 1251/1999, ar ko izveido atbalsta sistēmu noteiktu laukaugu audzētājiem attiecībā uz atmatā atstātajām platībām un piemēroto šķiedras linu un kaņepju sarakstu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko nosaka atbalsta sistēmu noteiktu laukaugu audzētājiem [1], kurā jaunākie grozījumi izdarīti ar Regulu (EK) Nr. 1672/2000 [2], un jo īpaši tās 9. pantu, tā kā: (1) Komisijas Regulā (EK) Nr. 2316/1999 [3], kurā jaunākie grozījumi izdarīti ar Regulu (EK) Nr. 2860/2000 [4], paredzēti sīki izstrādāti noteikumi par to, kā piemērot Regulu (EK) Nr. 1251/1999 attiecībā uz nosacījumiem platībatkarīgo maksājumu piešķiršanai par noteiktiem laukaugiem un atmatā atstātajām platībām. (2) Iepriekšminētās regulas 18. pants ierobežo tiesības uz maksājumiem par atmatā atstātajām platībām līdz platībām, kas iepriekšējā gadā izmantotas ražas iegūšanai un kas atstātas atmatā saskaņā ar Regulu (EK) Nr. 1251/1999 vai izslēgtas no laukaugu ražošanas vai apmežotas atbilstīgi lauku attīstības tiesību aktiem. (3) Šo nosacījumu piemērošanai vairs nav praktiskas nozīmes, ņemot vērā ilgo laika posmu, kāds pagājis kopš to ieviešanas. Turklāt, lai pārbaudītu šā panta ievērošanu, jāpieliek nesamērīgi lieli pūliņi, salīdzinot ar pasākuma mērķi. Tādēļ šo noteikumu vienkāršošanas labad šie ierobežojošie nosacījumi būtu jāatceļ. (4) Par prasībām atbilstīgām var uzskatīt jaunas šķiedru iegūšanai domātās šķiedru linu un kaņepju šķirnes. Tādēļ tās būtu jāiekļauj šķiedru iegūšanai domāto šķiedru linu un kaņepju šķirņu sarakstā, uz kurām attiecas Regulas (EK) NR. 2316/1999 XII pielikumā minētā atbalsta sistēma. (5) Šajā regulā paredzētie pasākumi saskan ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 2316/1999 groza šādi. 1. Ar šādu tekstu aizstāj 18. pantu: "18. pants "Atmata" ir papuvē atstāta platība, uz kuru attiecas platībatkarīgie maksājumi Regulas (EK) Nr. 1251/1999 7. panta nozīmē." 2. XII pielikuma 1. punktam pievieno šķirnes Adélie un Caesar Augustus. 3. XII pielikuma 2.a punktam pievieno šķirni Uso 31. 4. XII pielikuma 2.b punktam pievieno šķirni Delta-llosa, bet šķirni Uso 31 svītro. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001./2002. tirdzniecības gada. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 21. martā Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. [2] OV L 193, 29.7.2000., 13. lpp. [3] OV L 280, 30.10.1999., 43. lpp. [4] OV L 332, 28.12.2000., 63. lpp. --------------------------------------------------
Oficiālais Vēstnesis L 277 , 20/10/2001 Lpp. 0012 - 0012



Komisijas Regula (EK) Nr. 2055/2001 (2001. gada 19. oktobris), ar ko groza Regulu (EK) Nr. 2603/1999, ar ko paredz noteikumus pārejai uz lauku attīstības atbalstu, kas paredzēts Padomes Regulā (EK) Nr. 1257/1999 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1257/1999 par Eiropas Lauksaimniecības virzības un garantiju fonda (ELVGF) atbalstu lauku attīstībai un par dažu regulu grozīšanu un atcelšanu [1], un jo īpaši 53. panta 1. punktu, tā kā: (1) Par regulām, kas minētas Komisijas Regulas (EK) Nr. 2603/1999 [2], kurā grozījumi izdarīti ar Regulu (EK) Nr. 1929/2000 [3], 4. panta 1. punktā, 4. panta 2. punkts nosaka datumu, līdz kuram Komisijai ir jāsaņem maksājumu pieteikums, lai turpinātu saņemt finansējumu no ELVGF Virzības nodaļas. Šis noteikums saīsina laika limitu, kas iepriekš bija paredzēts ar Komisijas lēmumu, ar kuru piešķir atbalstu no ELVGF Virzības nodaļas saskaņā ar Padomes Regulas (EEK) Nr. 4253/88 [4], kurā jaunākie grozījumi izdarīti ar Regulu (EK) Nr. 3193/94 [5], 21. panta 4. punktu. (2) Šis īsākais laika termiņš, līdz kura beigu datumam Komisijai ir jāsaņem maksājuma pieteikums, varētu radīt nozīmīgu ELVGF Virzības nodaļas līdzekļu neizlietošanu; šī iemesla dēļ ir ieteicams pagarināt attiecīgo laika termiņu, lai ļautu izdarīt pilnu ELVGF Virzības nodaļas kredītu patēriņu. (3) Šajā regulā paredzētie pasākumi ir saskaņā ar Lauksaimniecības struktūru un lauku attīstības komitejas atzinumu, IR PIEŅĒMUSI ŠO REGULU. 1. pants 1. Regulas (EK) Nr. 2603/1999 4. panta 2. punkta pirmo daļu aizstāj ar šādu tekstu: "2. Maksājumus, ko rada saistības, ieskaitot kompensācijas maksājumus, kas attiecas, vēlākais, uz 1999. gadu, ko dalībvalstis izdarījušas pirms 2000. gada 1. janvāra, un par kuriem dalībvalstīm ir radušies izdevumi pirms 2002. gada 1. janvāra, turpina finansēt ELVGF Virzības nodaļa saskaņā ar 1. punktā minēto regulu nosacījumiem un atkarībā no līdzekļu pieejamības." 2. Regulas (EK) Nr. 2603/1999 4. panta 3. punktu aizstāj ar šādu tekstu: "3. Kopienas atbalstu vairākgadu izdevumiem 2. punkta pirmajā daļā minētajām darbībām, par ko dalībvalstīm ir radušies izdevumi pēc 2002. gada 1. janvāra, finansē ELVGF Garantijas nodaļa jomās, uz ko neattiecas 1. mērķis, kā noteikts no 2000. gada 1. janvāra." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. oktobrī Komisijas vārdā — Komisijas loceklis Franz Fischler [1] OV L 160, 26.6.1999., 80. lpp. [2] OV L 316, 10.12.1999., 26. lpp. [3] OV L 231, 13.9.2000., 5. lpp. [4] OV L 374, 31.12.1988., 1. lpp. [5] OV L 337, 24.12.1994., 11. lpp. --------------------------------------------------
Oficiālais Vēstnesis L 303 , 20/11/2001 Lpp. 0008 - 0008



Padomes Regula (EK) Nr. 2241/2001 (2001. gada 15. novembris), kas groza kopējā muitas tarifa autonomo nodokli ķiplokiem, uz kuriem attiecas KN kods 07032000 EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu, tā kā: (1) Ar Lēmumu 2001/404/EK [1] Kopienas vārdā ir akceptēts Eiropas Kopienas un Argentīnas Republikas nolīgums, kas noslēgts vēstuļu apmaiņas veidā, ievērojot 1994. gada Vispārējās vienošanās par tarifiem un tirdzniecību XXVIII pantu, par koncesiju pārlabojumiem attiecībā uz ķiplokiem, kas paredzētas VVTT pievienotajā CXL grafikā. (2) Nosacījumi ķiploku ievešanai tādējādi no 2001. gada 1. jūnija ir grozīti; uz jauno sistēmu KN kodam 07032000 atbilstošo ķiploku ievešanai ārpus VVTT kvotas attiecas muitas nodoklis, kurā ietilpst procentuālā likme 9,6 % apmērā, un konkrēta summa, kas ir noteikta EUR 1200 par tīrsvara tonnu. (3) Lai jaunā sistēma varētu pilnvērtīgi darboties, kopējā muitas tarifā noteiktā nodokļa autonomā likme no 2001. gada 1. jūnija jāpaaugstina par tādu pašu konkrēto summu, kāda noteikta ārpuskvotas līgtajam nodoklim, IR PIEŅĒMUSI ŠO REGULU. 1. pants Kopējā muitas tarifa autonomajā nodoklī ķiplokiem, uz kuriem attiecas KN kods 07032000, ietilpst procentuālā likme 12 % apmērā un konkrēta summa EUR 1200 par tīrsvara tonnu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2001. gada 1. jūnija. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 15. novembrī Padomes vārdā — priekšsēdētāja M. Aelvoet [1] OV L 142, 29.5.2001., 7. lpp. --------------------------------------------------
Oficiālais Vēstnesis L 339 , 21/12/2001 Lpp. 0017 - 0017



Komisijas Regula (EK) Nr. 2511/2001 (2001. gada 20. decembris), ar ko groza Padomes Regulu (EK) Nr. 32/2000, lai pagarinātu attiecībā uz džutas un kokosšķiedru izstrādājumiem noteikto Kopienas tarifu kvotu periodus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas, kas paredzētas VVTT, un dažas citas Kopienas tarifu kvotas un paredz to pārvaldi, nosaka sīki izstrādātus noteikumus šo kvotu pielāgošanai, kā arī atceļ Padomes Regulu (EK) Nr. 1808/95 [1], un jo īpaši tās 9. panta 1. punkta b) apakšpunkta otro ievilkumu, tā kā: (1) Saskaņā ar priekšlikumu, ko tā izvirzīja Apvienoto Nāciju Organizācijas konferencē par tirdzniecību un attīstību (ANOKTA), un līdztekus vispārējai preferenču sistēmai (VPS) Eiropas Kopiena 1971. gadā ieviesa tarifu atvieglojumus džutas un kokosšķiedru izstrādājumiem, kuru izcelsme ir dažās jaunattīstības valstīs; šie atvieglojumi izpaudās kā pakāpeniska kopējo muitas tarifu nodokļu pazemināšana un no 1978. gada līdz 1994. gada 31. decembrim kā pilnīga šo nodokļu atcelšana. (2) Kopš jaunās VPS sistēmas stāšanās spēkā 1995. gada 1. janvārī, Kopiena saskaņā ar VVTT ar Padomes Regulu (EK) Nr. 764/96 [2], kas grozīta ar Regulām (EK) Nr. 1401/98 [3] un (EK) Nr. 32/2000, atvēra autonomas Kopienas nulles tarifa kvotas konkrētiem džutas un kokosšķiedru izstrādājumiem līdz 2001. gada 31. decembrim. VPS periods tiks pagarināts līdz 2004. gada 31. decembrim, tāpēc piemērošanas periods režīmam attiecībā uz džutas un kokosšķiedru izstrādājumiem arī ir jāpagarina līdz 2004. gada 31. decembrim. (3) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Regulas (EK) Nr. 32/2000 III pielikuma piektajā ailē ("Kvotas periods") frāzi "no 2000. gada 1. janvāra līdz 2000. gada 31. decembrim un no 2001. gada 1. janvāra līdz 2001. gada 31. decembrim", kas attiecas uz kārtas numuriem 09.0107, 09.0109 un 09.0111, aizstāj ar frāzi "no 2002. gada 1. janvāra līdz 2002. gada 31. decembrim, no 2003. gada 1. janvāra līdz 2003. gada 31. decembrim un no 2004. gada 1. janvāra līdz 2004. gada 31. decembrim". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 2002. gada 1. janvāra. Regula uzliek saistības kopumā un ir tieši piemērojama visās dalībvalstīs. Briselē, 2001. gada 20. decembrī Komisijas vārdā — Komisijas loceklis Frederik Bolkestein [1] OV L 5, 8.1.2000., 1. lpp. [2] OV L 104, 27.4.1996., 1. lpp. [3] OV L 188, 2.7.1998., 1. lpp. --------------------------------------------------
Oficiālais Vēstnesis L 113 , 24/04/2001 Lpp. 0004 - 0004



Komisijas Regula (EK) Nr. 784/2001 (2001. gada 23. aprīlis), ar kuru groza Regulu (EK) Nr. 1227/2000, ar ko paredz sīki izstrādātus noteikumus par to, kā piemērot Padomes Regulu (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 11. pantu, tā kā: (1) Regulas (EK) Nr. 1493/1999 11. un 13. pants nosaka, ka vīna dārzu restrukturizācija un pārveidošana ir saistīta ar to vīnkopības platību uzrakšanu un pārstādīšanu, uz kurām attiecas dalībvalstu sagatavoti plāni. Tomēr dažos gadījumos strukturālais stāvoklis rada vajadzību piešķirt jaunas stādīšanas tiesības. Šādas tiesības piešķir tikai attiecībā uz platībām, kuras no tehniskā viedokļa ir noteikti vajadzīgas restrukturizācijas mērķu sasniegšanai. Tāpēc šāda iespēja būtu jāņem vērā, un attiecīgie noteikumi atbilstīgi jāpapildina. (2) Lauksaimnieciskos uzdevumus, kas saistīti ar vīna dārzu restrukturizāciju un pārveidošanu, faktiski veic zemes gabalā. Lai veicinātu plānu izpildi, būtu jāparedz nosacījumi, ar kādiem ražotājiem ir tiesības uz atbalsta avansa maksājumu pirms konkrēta pasākuma veikšanas. (3) Pielikuma 4.1. tabulā 16. panta 1. punkta a) apakšpunkta formulējums nav pareizs (izņemot portugāļu, angļu, vācu un somu valodās). Lai novērstu pārpratumus, divi teksti būtu jāsaskaņo. (4) Vīna pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Komisijas Regulu (EK) Nr. 1227/2000 [3] groza šādi: 1. Regulas 13. panta c) punktam pievieno šādu daļu: "Šie noteikumi attiecas uz jauno stādīšanas tiesību izmantošanu. Tie paredz, ka šādas tiesības drīkst izmantot tikai tad, ja tas tehniski nepieciešams, un nedrīkst pārsniegt 10 % no kopējās plānā paredzētās platības. Noteikumi paredz arī atbilstīgu tā atbalsta samazināšanu, ko piešķir par attiecīgām platībām." 2. Regulas 15. panta c) punktā aiz vārdiem "attiecībā uz citu pasākumu" pievieno vārdus: "tajā pašā zemes gabalā." 3. Pielikuma 4.1. tabulā (izņemot portugāļu, angļu, vācu un somu valodās) 2. piezīmi aizstāj: "Izdevumi, kas radušies līdz norādītajam datumam (šīs regulas 16. panta 1. punkta a) apakšpunkts)." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 23. aprīlī Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 328, 23.12.2000., 2. lpp. [3] OV L 143, 16.6.2000., 1. lpp. --------------------------------------------------
Oficiālais Vēstnesis L 210 , 03/08/2001 Lpp. 0018 - 0018



Komisijas Regula (EK) Nr. 1592/2001 (2001. gada 2. augusts), ar ko izdara labojumus Regulā (EK) Nr. 562/2000 un Regulā (EK) Nr. 690/2001 liellopu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1512/2001 [2], un jo īpaši tās 38. panta 2. punktu un 47. panta 8. punktu, tā kā: (1) Komisijas Regulā (EK) Nr. 562/2000 [3], kurā jaunākie grozījumi izdarīti ar Regulu (EK) Nr. 1082/2001 [4], paredzēti sīki izstrādāti noteikumi Regulas (EK) Nr. 1254/1999 piemērošanai attiecībā uz liellopu gaļas iepirkšanu. Jo īpaši ar Regulas (EK) Nr. 562/2000 17. pantu paredzēti daži nosacījumi, kas jāievēro attiecībā uz konkursu. (2) Komisijas 2001. gada 3. aprīļa Regulā (EK) Nr. 690/2001 par īpašiem tirgus atbalsta pasākumiem liellopu gaļas nozarē [5] paredzēts konkursa kārtībā iepirkt noteiktas kvalitātes liellopu gaļu. Jo īpaši minētās regulas II pielikumā paredzēti daži nosacījumi, kas jāievēro attiecībā uz konkursu. (3) Regulas (EK) Nr. 562/2000 11. panta 5. punkta c) apakšpunktā un Regulas (EK) Nr. 690/2001 II pielikuma angļu valodas variantā ir valodas kļūdas. Tāpēc abas attiecīgās regulas būtu atbilstīgi jālabo. (4) Šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants (Attiecas tikai uz tekstu angļu valodā). Regulas (EK) Nr. 562/2000 11. panta 5. punkta c) apakšpunktā vārdus "closing date" aizstāj ar vārdu "deadline". 2. pants (Attiecas tikai uz tekstu angļu valodā). Regulas (EK) Nr. 690/2001 II pielikuma daļas "KONKURSS" 5. punkta c) apakšpunktā vārdus "closing date" aizstāj ar vārdu "deadline". 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 2. augustā Komisijas vārdā — Komisijas loceklis Frederik Bolkestein [1] OV L 160, 26.6.1999., 21. lpp. [2] OV L 201, 26.7.2001., 1. lpp. [3] OV L 68, 16.3.2000., 22. lpp. [4] OV L 149, 2.6.2001., 19. lpp. [5] OV L 95, 5.4.2001., 8. lpp. --------------------------------------------------
Oficiālais Vēstnesis L 055 , 26/02/2002 Lpp. 0023 - 0023



Komisijas Regula (EK) Nr. 351/2002 (2002. gada 25. februāris), ar ko Padomes Regulu (EK) Nr. 3605/93 groza saistībā ar atsaucēm uz EKS 95 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 3605/93 (1993. gada 22. novembris) par to, kā piemērot Eiropas Kopienas dibināšanas līgumam pievienoto Protokolu par pārmērīga budžeta deficīta novēršanas procedūru [1], kas grozīta ar Regulu (EK) Nr. 475/2000 [2], un jo īpaši tās 7. pantu, tā kā: (1) Līgumam pievienotajā Protokolā par pārmērīga deficīta novēršanas procedūru un Regulā (EK) Nr. 3605/93 "valdības", "deficīta" un "ieguldījuma" definīcijas ir noteiktas, pamatojoties uz Eiropas nacionālo un reģionālo kontu sistēmu Kopienā (turpmāk "EKS 95"), kas izveidota ar Padomes Regulu (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā [3], kurā jaunākie grozījumi izdarīti ar Komisijas Regulu (EK) Nr. 113/2002 [4]. (2) Regulā (EK) Nr. 2223/96 ir izklāstīta kopēju standartu, definīciju, klasifikāciju un grāmatvedības uzskaites noteikumu sistēma, kas ļauj izstrādāt dalībvalstu pārskatus saskaņā ar Eiropas Kopienas statistikas prasībām, lai iegūtu dalībvalstu starpā salīdzināmus rezultātus. (3) Eiropas Parlamenta un Padomes Regula (EK) Nr. 2558/2001 (2001. gada 3. decembris), ar ko Padomes Regulu (EK) Nr. 2223/96 groza attiecībā uz tādu norēķinu pārklasificēšanu, kuri veikti saskaņā ar mijmaiņas darījumu līgumiem un nestandartizētiem procentu likmes nākotnes līgumiem [5], procentu plūsmu klasificēšana atbilstoši mijmaiņas darījumu līgumiem un nestandartizētiem procentu likmes nākotnes līgumiem no nekustamā īpašuma ienākuma ir nomainīta uz finanšu kontu, vienlaikus norādot vajadzību pēc īpašas šo plūsmu apstrādes datiem, ko pārraida atbilstoši pārmērīga budžeta deficīta novēršanas procedūrai. (4) Tādēļ būtu attiecīgi jāgroza Regula (EK) Nr. 3605/93. (5) Lai novērstu pārpratumus attiecībā uz jauno atsauču piemērošanu EKS 95, šajā regulā paredzētie pasākumi būtu jāpiemēro no 2002. gada 1. janvāra, IR PIEŅĒMUSI ŠO REGULU. 1. pants Regulas (EK) Nr. 3605/93 1. panta 3. punktu groza šādi: 1. kodu "B.9" aizstāj ar kodu "EDP B.9"; 2. kodu "D.41" aizstāj ar kodu "EDP D.41". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šo regulu piemēro no 2002. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 25. februārī Komisijas vārdā — Komisijas loceklis Pedro Solbes Mira [1] OV L 332, 31.12.1993., 7. lpp. [2] OV L 58, 3.3.2000., 1. lpp. [3] OV L 310, 30.11.1996., 1. lpp. [4] OV L 21, 24.1.2002., 3. lpp. [5] OV L 344, 28.12.2001., 1. lpp. --------------------------------------------------
Oficiālais Vēstnesis L 075 , 16/03/2002 Lpp. 0025 - 0025



Komisijas Regula (EK) Nr. 474/2002 (2002. gada 15. marts), ar kuru groza Regulu (EK) Nr. 20/2002, ar ko paredz sīki izstrādātus noteikumus attiecībā uz tāda īpaša piegādes režīma īstenošanu attālākajos reģionos, kurš ieviests ar Kopienas Regulām (EK) Nr. 1452/2001, Nr. 1453/2001 un Nr. 1454/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 28. jūnija Regulu (EK) Nr. 1452/2001, ar ko ievieš īpašus pasākumus Francijas aizjūras departamentiem attiecībā uz konkrētiem lauksaimniecības produktiem un ar ko groza Direktīvu 72/462/EEK, un ar ko atceļ Regulas (EEK) Nr. 525/77 un Nr. 3763/91 (Poseidom) [1], un jo īpaši tās 22. pantu, ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un ar ko atceļ Regulu (EEK) Nr. 1600/92 (Poseima) [2], un jo īpaši tās 34. pantu, tā kā: (1) Tehnisku iemeslu dēļ un arī tāpēc, lai piemērotā veidā pārbaudītu īpašos piegādes režīmus, kas noteikti Azoru salām un Madeirai pārejas laikā, kurš beidzas 2002. gada 30. jūnijā, Portugāles iestādes ir lūgušas piemērot īpašos pasākumus licences pieteikumu iesniegšanai un šo licenču derīguma termiņam. Minētais lūgums ir jāņem vērā un licences pieteikumi ir jāiesniedz tikai katra mēneša pirmajās piecās darbdienās, un licenču derīguma termiņam jābeidzas, kad ir pagājuši divi mēneši kopš izsniegšanas. Šie jaunie noteikumi ir jāpiemēro no 2002. gada 1. aprīļa. (2) Komisijas Regulas (EK) Nr. 20/2002 [3] 30. panta otrās daļas otrajā ievilkumā ir ieviesusies būtiska kļūda. Minētās kļūdas dēļ varētu rasties grūtības ar īpašo piegādes režīmu īstenošanu pārejas laikā, kas Francijas aizjūras departamentos Azoru salās un Madeirā noteikts no 2002. gada 1. janvāra līdz 30. jūnijam. Minētā kļūda ir jāizlabo, lai pārejas laikā licenču izsniegšana noritētu pienācīgi. (3) Šajā regulā paredzētie pasākumi ir saskaņā ar visu attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants Ar šo Regulu (EK) Nr. 20/2002 groza šādi. 1. Regulas 29. pantam pievieno šādu daļu: "3. Līdz 2002. gada 30. jūnijam Azoru salām un Madeirai piemēro šādus noteikumus: a) licences pieteikumus iesniedz katra mēneša pirmajās piecās darbdienās, un licences izsniedz turpmākajās piecās darbdienās; b) licences ir derīgas divus mēnešus pēc izsniegšanas." 2. Regulas 30. panta otrās daļas otro ievilkumu aizstāj ar šādu: "— 4., 5., 7. un 9. pantu, 10. panta 1. punktu un 11., 13., 14., 15., 26. un 27. pantu nepiemēro Francijas Aizjūras departamentiem Azoru salām un Madeirai līdz 2002. gada 1. jūlijam." 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Regulas 1. panta 1. punktu piemēro no 2002. gada 1. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 15. martā Komisijas vārdā — Komisijas loceklis Franz Fischler [1] OV L 198, 21.7.2001., 11. lpp. [2] OV L 198, 21.7.2001., 26. lpp. [3] OV L 8, 11.1.2002., 1. lpp. --------------------------------------------------